Az amsn súgója

Követelmények:
Az amsn tcl/tk-ban íródott, így szükséged van egy működő tcl/tk interpreterre,
legalább 8.4 verziójúra. Ezt letöltheted innen: http://tcl.sourceforge.net.
Az interpreter elérhető linux, windows és macintosh rendszerre is. 
Néhány funkció további, külön programokat vagy függvénykönyvtárakat igényelhet. 
Ilyen pl: tálca ikon, megjelenítendő képek, vagy az SSL kapcsolat az MSN Protocol 9-hez.

Telepítés:
Töltsd le az amsn-x_xx.tar.gz fájlt. Bontsd ki a következő paranccsal:
  gzip -d amsn-x_xx.tar.gz
  tar xvf amsn-x_xx.tar
Ez létre fog hozni egy msn/ könyvtárat, és az amsn telepítve lesz, kész a használatra.
Futtatás:
  cd msn
  ./amsn
vagy ha ez nem működik:
  wish amsn
Ha a wish parancs nem létezik, a tcl/tk nincs (megfelelően) telepítve.
Ha a "wish amsn" működik, de az "./amsn" nem, az 'amsn' fájl első sorában módosítsd
a 'wish' elérési útját. Az alapértelmezés: /usr/bin/wish

Ha problémád adódik, olvasd el először a FAQ-ot.
